1.pielikums

PA protokolam Nr.61

29.11.2016.

VAS "Privatizācijas aģentūra"

Iepirkuma komisijas

2016.gada 29.novembra sēdē sniegtās atbildes

uz uzdotajiem jautājumiem

par iepirkumu Publisko iepirkuma likuma 8.2panta kārtībā

"Nekustamo īpašumu apdrošināšana (PA/2016/84)"

######  **Par Privatizācijas aģentūras 2016.gada 25.novembrī izsludināto iepirkumu** "Nekustamo īpašumu apdrošināšana (PA/2016/84)" **ir iesniegti šādi jautājumi:**

###### **28.11.2016.**

**Jautājums: 1)** Lūgums iesniegt informāciju par zaudējumu vēsturi par pēdējiem 5 gadiem.

###### **29.11.2016.**

**Jautājums:** Lūdzu sniegt informāciju par pēdējā apdrošināšanas perioda (par 2016. gadu) zaudējumu statitsiku, kas attiecas uz iepirkuma priekšmetu.

**Atbilde:** Pamatojoties uz likuma “Par valsts un pašvaldību īpašuma objektu privatizāciju”, Privatizācijas aģentūra pārvalda un savas kompetences ietvaros rīkojas ar tai nodotajiem valsts īpašuma objektiem līdz pilnīgai to privatizācijas pabeigšanai. Privatizējamam objektam piederošās ēkas, būves, inženierkomunikācijas, nepabeigtā celtniecība, manta līdz pilnas pirkuma maksas samaksai tiek apdrošināti Privatizācijas aģentūras noteiktajā apdrošināšanas sabiedrībā.

Privatizācijas aģentūras mērķis, veicot valsts īpašuma apdrošināšanu, ir nodrošināt valstij piekrītošo līdzekļu saņemšanu par apdrošināto valsts īpašuma objektu bojājumiem dažādu stihisku nelaimju, katastrofu un citu negadījumu rezultātā.

Zaudējumu statistika par apdrošināšanas gadījumiem pēdējo 5 gadu laikā, tajā skaitā arī 2016.gadā, - kad notika zaudējums (datums), kāds bija zaudējuma iemesls (īss apraksts), informācija par cietušo objektu (adrese), kāds bija zaudējuma apmērs (summa):

1. 2016.gada 17.februārī izcēlās ugunsgrēks Valmierā, Beātes ielā 48. Bojāta ēkas fasāde, paceļamie vārti un telpas iekšpuses krāsojums. Apdrošināšanas atlīdzība 3092.44 EUR;
2. 2015.gada 28.oktobrī nodega šķūnis Rīgā, Jāņavārtu ielā 3. Atlīdzības pieteikums par apdrošinātajam objektam nodarītajiem zaudējumiem netika pieteikts;
3. 2015.gada 8.jūlijā izcēlās ugunsgrēks Rīgā, Jāņavārtu ielā 3. Apdrošināšanas atlīdzība 7 333,71 EUR;
4. 2012.gada 10.novembrī izcēlās ugunsgrēks Jūrmalā, Krāslavas ielā 1. Apdrošināšanas atlīdzība 4 049.60 LVL;
5. 2012.gada 21.septembrī notika ugunsgrēks noliktavā Rīgā, Rencēnu ielā 5. Apdrošināšanas atlīdzības izmaksa atteikta;
6. 2012.gada 15.februārī tika saņemta informācija par bojātu nekustamo īpašumu Liepājā, Brīvības ielā 21, plīstot ūdensvadam biroju ēkā un 2012.gada 17.maijā noliktavā notikušu ugunsgrēku. Apdrošināšanas atlīdzība 137.71 LVL;
7. 2011.gada 27.aprīlī notika ugunsgrēks Jaunciema gatvē 79A. Apdrošināšanas atlīdzība 663.54 LVL.

**Jautājums:** 2)Lūgums iesniegt informāciju par katra apdrošināšanas objekta kopējo platību, kuriem nepieciešams veikt vispārējo civiltiesiskās atbildības apdrošināšanu pret trešo personu veselībai un mantai nodarīto kaitējumu**.**

**Atbilde:** Informācija sagatavota saskaņā ar Valsts zemes dienesta informatīvajām izdrukām no Kadastra informācijas sistēmas teksta datiem:

1. **Ēka Skaistkalnē, Kurmaņa ielā 15 (Aptieka 40800020374001)** – 239.80 m2;
2. **Ēka Viskaļu ielā 44 –** 439.30 m2;
3. **Ēka Ezermalas ielā 6 k-2 –** 2638.20 m2.